VLÁDA SLOVENSKEJ REPUBLIKY

NÁVRH

UZNESENIE VLÁDY SLOVENSKEJ REPUBLIKY
č.
z

k návrhu postupu pri výstavbe viacúčelovej športovej haly, ktorá bude využitá pri organizácii Majstrovstiev sveta v ľadovom hokeji v roku 2011 v Slovenskej republike

Číslo materiálu:
Predkladateľ: podpredseda vlády a minister školstva
___________________________________________________________________________

Vláda Slovenskej republiky

A.	schvaľuje

A.1.	návrh postupu pri výstavbe viacúčelovej športovej haly, ktorá bude využitá pri organizácii Majstrovstiev sveta v ľadovom hokeji v roku 2011 v Slovenskej republike formou verejno-súkromného partnerstva s pripomienkami prijatými na rokovaní vlády;

B.	ukladá

podpredsedovi vlády a ministrovi školstva 

B.1.	pred začatím verejného obstarávania súkromného partnera (koncesionára) predložiť na rokovanie vlády návrh projektu výstavby viacúčelovej športovej haly formou verejno-súkromného partnerstva so zohľadnením výsledkov štúdie uskutočniteľnosti a so stanoviskom Ministerstva financií SR k tomuto projektu

do 31. októbra 2008,

v spolupráci s ministrom financií

B.2.	realokáciou výdavkových titulov z rozpočtu Ministerstva školstva SR poskytnúť 170 000 000 Sk účelovo určených pre Slovenský zväz ľadového hokeja na zabezpečenie investičnej a projektovej prípravy výstavby viacúčelovej športovej haly pre potreby zadávateľa – Ministerstva školstva SR

do 30. apríla 2008,

B.3.	realokáciou výdavkových titulov z rozpočtu Ministerstva školstva SR použiť najviac 30 000 000 Sk účelovo určených na úhradu služieb spojených so zhodnotením právnych, finančných a technických aspektov a s projektovým a právnym zabezpečením procesu výberu súkromného partnera (koncesionára) pre realizáciu projektu viacúčelovej športovej haly

do 30. apríla 2008,

ministrovi financií

B.4.	po dosiahnutí nadpríjmov v rozpočte na rok 2008 zabezpečiť refundáciu výdavkov Ministerstva školstva SR, použitých v súlade s bodom B.2. a B.3. tohto uznesenia

do 7 dní po dosiahnutí nadpríjmov.

Vykonajú:	podpredseda vlády a minister školstva
		minister financií

Na vedomie:	Slovenský zväz ľadového hokeja